ОСНОВНО УЧИЛИЩЕ”ХРИСТО БОТЕВ”С.ВАРДУН,ОБЩ.ТЪРГОВИЩЕ

 Улица ”Христо Ботев” №32, e-mail: info-2500109@edu.mon.bg


#  П Р А В И Л А

#  ЗА УЧАСТИЕ НА ПЕРСОНАЛА В КВАЛИФИКАЦИОННА ДЕЙНОСТ И МЕХАНИЗЪМ ЗА ФИНАНСОВА ПОДКРЕПА ПРЕЗ УЧЕБНАТА 2024/2025 г.

# І. ОБЩИ ПОЛОЖЕНИЯ

 **Чл. 1**. Този документ определя правилата за участие на педагогическите специалисти в квалификационната дейност и включва механизъм за финансирането й..

**Чл. 2**. Правилата определят начина, реда и финансирането на професионалната квалификация на педагогическите специалисти.

Чл. 3. Педагогическите специалисти от Основно училище „Христо Ботев“ село Вардун ,община Търговище имат правото да повишават образованието и професионалната си квалификация в съответствие със Закона за предучилищното и училищно образование и Наредба №15 от 22.07.2019 г. за статута и професионалното развитие на учителите, директорите и другите педагогически специалисти да получава информация за възможностите за повишаване на образованието и професионалната си квалификация.

**Чл. 4.** Директорът на училището е длъжен да осигурява необходимите условия за повишаване на квалификацията на педагогическите специалисти в Основно училище „Христо Ботев“ село Вардун ,община Търговище.

**Чл. 5**. Квалификацията на педагогическите специалисти е **въвеждаща**, **продължаваща** и **вътрешноинституционална** (чл.45, (1,2,3) от Наредба №15)

**Чл. 6**. Педагогическите специалисти са длъжни да повишават кволификацията си в не по-малко от **48 академични часа-3 кредита (продължаваща квалификация) за атестационния период** и не по-малко от **16 часа ( вътрешноинституционална квалификация) за всяка учебна година.**

**Чл. 7**.Повишаването на квалификацията на педагогическите специалисти за професионално развитие се извършва от :

1. специализирани обслужващи звена, висши училища и научни организации;
2. обучителни организации, чиито програми за обучение са одобрени от министъра на образованието и науката и са вписани в информационен регистър.

**Чл. 8.** Педагогическите компетентности се отразяват в професионално портфолио на педагогическите специлисти. Професионалното портфолио се съставя от педагогически специалист и включва професионалните му изяви, кариерното му израстване и постигнатите резултати с учениците. Професионалното портфолио се попълва всяка година.

## ІІ. УЧАСТНИЦИ В КВАЛИФИКАЦИОННАТА ДЕЙНОСТ

**Чл. 9.** Участниците в квалификационната дейност са :

1. Педагогическите специалисти ;

## ІІІ. ПРИНЦИПИ И КРИТЕРИИ

**Чл. 10.**. Квалификационната дейност трябва да отговаря на следните изисквания :

1. адекватност на обучението ;
2. актуалност на обучението;
3. обвързаност на обучението с професионалното и кариерно развитие на квалифициращият се ;
4. осигуряване на равен достъп до обучението на педагогическите специалисти в зависимост от заеманата длъжност ;
5. да е индивидуализация- предполагаща учебни форми и курсове, съобразени с личните възможности и интереси на педагогическите специалисти.
6. Ефективност на обучението-резултатите от обучението да допринасят за повишаване на качеството на дейността на педагогическите специалисти.

## ІV. ЕТАПИ ЗА РЕАЛИЗИРАНЕ НА КВАЛИФИКАЦИОННАТА ДЕЙНОСТ

**Чл. 11.** **Етапите през които преминава реализацията на квалификационната дейност са :**

1. анализ на кадровия потенциал ;
2. проучване на потребностите от обучение и квалификация;
3. определяне на приоритетите и дефицитите за обучение и квалификация;
4. планиране на обучението ;
5. финансово осигуряване на обучението ;
6. организиране и провеждане на обучението ;
7. анализ и оценка на ефективността на обучението или квалификацията.

## V. ПРАВИЛА ЗА УЧАСТИЕ НА ПЕДАГОГИЧЕСКИЯ ПЕРСОНАЛ В КВАЛИФИКАЦИОННАТА ДЕЙНОСТ

**Чл. 12**. Квалификационната дейност в училището се ръководи, финансира и контролира от Директора, в качеството му на работодател.

**Чл. 13**. Квалификационната дейност ( въвеждаща, вътрешноинституционална и продължаваща ) на педагогическите специалисти на училищно равнище се осъществява съгласно Плана за квалификационната дейност на училището, който се изготвя в началото на всяка учебна година от Комисия за квалификационни дейности (ККД) и се приема на заседание на ПС.

 **Член 14**. Планът за квалификационна дейност е част от годишния план и в съответствие със:

1. стратегията за развитие на институцията;
2. установените потребности за повишаване на квалификацията;
3. резултатите от процеса на атестиране;
4. годишните средства за квалификация, част от които се разходват в съответствие с приоритетните области за продължаващата квалификация, определяни ежегодно от

Министерството на образованието и науката;

1. правилата за организирането и провеждането на вътрешноинституционалната квалификация,съгласувани с педагогическия съвет и утвърдени от директора на институцията

**Чл. 15.** Повишаването на квалификацията на педагогическите специалисти има за цел :

* + 1. да осигури съответствие между социалната практика, образователната система и равнището на професионална компетентност на педагогическите специалисти с резултатите и препоръките от атестацията им, както и с националната, регионалната, общинската и училищна политика
		2. да дава възможност за разширяване на професионалните интереси на педагогическите специалисти и за тяхното професионално развитие.
		3. да е насочена към напредъка на учениците и подобряване на образователните им резултати ;
		4. Да създава условия за превръщане на институцията в среда за изява чрез разгръщане на творчеството и иновациите и за обмяна на добри практики;
		5. да повишава привлекателността на учителската професия и социалния статус на педагогическия специалист;

**Чл. 16**. Квалификационната дейност на национално равнище регионално и общинско ниво се организира от организации, чиито програми са одобрени в Националния регистър за квалификации на МОН.

**Чл. 17**. Повишаването на квалификацията на педагогическите специалисти се измерва чрез система от квалификационни кредити и се удостоверява с документ. Системата на квалификационните кредити се определя от държавния образователен стандарт за статута и професионалното развитие на учителите, директорите и другите педагогически специалисти да участват педагогически кадри, които работят в училището.

**Чл. 18**. Педагогическите кадри се включват в организирани форми за повишаване на квалификацията :

* 1. по собствено желание ;
	2. по препоръка на работодателя;
	3. по препоръка на ККД;
	4. по препоръка на експерти от РУО София-град и МОН

**Чл. 19**. Условията за участие във форми за повишаване на квалификацията /трудовоправни, финансови и др./ се договарят между педагогическия персонал и директора на училището по реда на чл. 234 от Кодекса на труда и в съответствие с Правилника за прилагане на Закона за народната просвета.

**Чл. 20**. За участие в процедурите за придобиване на професионално-квалификационни степени директорът на училището осигурява ползването на поисканата от учителя част от редовния платен годишен отпуск за съответната година.

**Чл. 21**. Приоритетно във формите за повишаване на квалификацията се включват педагогически специалисти, които :

* 1. ще прилагат нови или променени учебни планове и учебни програми в училищата и програмни системи в предучилищното образование
	2. заемат педагогическа длъжност, която е нова за системата на народната просвета;;
	3. за адаптиране в образователната среда и за методическо и организационно подпомагане и е задължителна за педагогическите специалисти, които: са постъпили за първи път на работа в системата на предучилищното и училищното образование;
	4. са назначени на нова длъжност, включително по управление на институцията;
	5. заемат длъжност след прекъсване на учителския си стаж за повече от две учебни години ;
	6. по професионалния профил на педагогическия специалист;
	7. за познаване и прилагане на иновативни подходи в образователния процес;
	8. за придобиване на по-висока професионално-квалификационна степен;

**Чл. 22** Училището е длъжно да осигурява условия за повишаване на квалификацията на педагогическите специалисти не по-малко от 16 академични часа-1 кредит за финансова година и не по-малко от 16 академични часа годишно за всеки педагогически специалист в рамките на вътрешноинституционалната квалификация. **Чл. 23**.Педагогическите специалисти са длъжни да осъществяват

вътрешноинституционалната квалификация в размер на 16 академични часа годишно и не получават кредити. Отчетът на осъществената квалификация е във вид на протоколи, открити практики, методически сбирки, анализ на педагогически изследвания и споделяне на иновативни практики. **Един квалификационен кредит се присъжда за :**

* 1. участие в обучение с продължителност 16 академични часа, от които не помалко от 8 академични часа са присъствени;
	2. подготовка, представяне и публикуване на доклад в специализирано издание;
	3. научна или научно-методическа публикацияв специализирано издание; Организационните форми за повишаване на квалификацията са:

 **Вътрешноинституционалната квалификация, в която се включва въвеждащата квалификация:**

а) лектории, вътрешноинституционални дискусионни форуми;

б) открити практики, методическо подпомагане, презентации на творчески проекти;

в) резултати и анализи на проведени педагогически изследвания и постижения;

г) споделяне на иновативни практики

**Чл.24.**(1) За участие в квалификация за придобиване на 1 кредит за финансова година, педагогическият специалист ползва **служебен отпуск**.

1. Допустимо е организирането на финансирани от училището квалификационни дейности в неучебни, но работи дни, без това да се отчита служебен отпуск.
2. при изявено желание за придобиване на втори кредит за една финансова година, педагогическият специалист заплаща своята квалификация и ползва неплатен отпуск-в учебно време. Придобиването на втори кредит за една финансова година :

- се финансира индивидуално от педагогическия специалист;

-е с ползване на неплатен отпуск, ако квалификационните дейности са в учебно време; **Чл. 25**. Системата на квалификационни кредити осигурява възможност за :

1. натрупване на квалификационни кредити за всеки период на атестиране с цел кариерно развитие;
2. пренасяне и признаване на квалификационни кредити за следващ период на атестиране при-промяна на месторабота, след прекъсване на учителски стаж по специалността за повече от две години.
3. признаване на преминато обучение за повишаване на квалификацията при кандидатстване в процедура за придобиване на професионалноквалификационна степен;
4. улесняване на професионалната мобилност, ползването на поисканата от учителя част от редовния платен годишен отпуск за съответната година. Заявка за включване в процедура за придобиване на ПКС се подават до директора съгласно сроковете на обучаващите институции.;

**Чл. 26.** За участие в процедурите за придобиване на Професионално квалификационни степени директорът на училището осигурява ползването на поисканата от учителя част от редовния платен годишен отпуск за съответната година. Заявка за включване в процедура за придобиване на ПКС се подават до директора съгласно сроковете на обучаващите институции.

## VІІ. МОТИВАЦИЯ И СТИМУЛИРАНЕ НА ПЕРСОНАЛА ЗА УЧАСТИЕ В КВАЛИФИКАЦИОННИ ДЕЙНОСТИ

**Чл. 27**. Педагогическите кадри, придобили професионално-квалификационни степени, имат право да ръководят дейности за повишаване на квалификацията на училищно равнище.

**Чл. 28.** Стимулирането на професионално-изявените служители през годината чрез подходящи отличия.;

**Чл. 29**.Възможност за кариерно развитие.

**Чл. 30**. Допълнително заплащане на придобилите ПКС.

## VІІІ. МЕХАНИЗЪМ ЗА ФИНАНСОВА ПОДКРЕПА

**Чл. 31**. Средствата за квалификация на педагогическите специалистиа се определят в резмер на 1,2% ФРЗ-за всяка календарна година.

**Чл. 32**. Сумата за финансиране на дейности, свързани с въвеждаща и продължаваща квалификация за придобиване на 1 кредит от всеки педагогически специалист се определя в размер 70,00 лв (седемдесет лева). На календарна годинаа

**Чл. 33**. При квалификационно обучение за придобиване на първия кредит за финансова година, чиято стойност надхвърля посочената в чл. 32 ККД и работодателят вземат решение за необходимостта и допустимостта на квалификацията и/или финансирането над определената за това сума.

**Чл. 34**. Вътрешноинституционалната квалификационна дейност се финансира от бюджета на училището.

**Чл. 35**. При наличието на изявено желание от определен учител за участие в квалификационен курс на собствени разноски след съгласуване с директора на училището му предоставя тази възможност;

**Чл. 36**. Разходите по процедурите за придобиване на всяка професионалноквалификационна степен се заплащат от учителите.

## ІХ. ОЧАКВАНИ РЕЗУЛТАТИ

**Чл. 37**. Постигане на положителна промяна в квалификационната дейност

**Чл. 38.** Промяна степента на мотивация на педагогическите специалисти за включване в квалификационни форми.

**Чл.39**. Повишаване нивото на научната и методическа подготовка на педагогическите специалисти.

**Чл.40**. Оптимизиране на педагогическата дейност и актуализация на научната и методическа компетентност

Настоящите правила са актуализирани с решение на Педагогическия съвет – Протокол № 1/27.09.2024 година

**Съгласувано: …………………………..**

**Мария Пенкова – Председател на СБУ към ОУ „Хр. Ботев“ с. Вардун**